અહીંના ૧પ૦ ફૂટ રીંગ ઉપરની આસ્થા ચોકડી અને રાજનગર ચોકમાં કોર્પોરેશનના ઠરાવ કે મંજૂરી વિના આંબેડકરજીની મૂર્તિ મૂકાયેલ તે મધરાત બાદ કોર્પોરેશનને ઉપાડી લેતા આ વિસ્તારના લોકોમાં ભારે નારાજગી સાથે 500-700 લોકો શાંતિપૂર્ણ વિરોધ આંદોલનમાં જોડાયા છે. દરમિયાન સ્થાનિક લોકોએ કોર્પોરેશનને સાંજે પ સુધીમાં આ મૂર્તિઓ પુનઃ સ્થાપન કરવા અલ્ટીમેટમ આપ્યું છે અને નહીં તો ઉગ્ર આંદોલનની ચીમકી આપ્યાનું જાણવા મળે છે.